Chris Abani

Christopher Abani ( doɣim dabisili 27 December 1966) nyɛla Nigerian-American, ka nyɛ sasabiri ŋun be Los Angeles. O yɛliya ni o pahila Nigeria sasabiribi ban  sabiri silimisili ni zaŋkpa bini doɣi  ninvuɣ

## O pilli
Abani nyɛla bini daa doɣi so tiŋ yuli booni Afikpo, din be Ebonyi State, Nigeria. O ba daa nyɛla Igbo ka o ma daa nyɛ siliminga.

Abani daa nyɛla ŋun daa zaŋ o kundi tuuli, din yuli daa nye  Masters of the Board n  wuhi salo yuuni 1985 saha shɛli o ni daa na nye yuun pinaayobu. Di daa chaŋ mi nti jɛndi  siyaasa, ka daa kuli wuhiri ŋme di gomnanti din daa niŋ Nigeria poi ka kundi maa daa naayi  sabi. O daa nyɛla bini kpari so chira ayobu ka di nyɛla bi daa zilisoo mi ni o nyɛla ŋub bori ni o zaŋ yaa yiɣisi gomnanti.  O daa nyɛla ŋun tuɣi o sabbu dini daa niŋ ka bi daa yoogo, amaa ka daa lahi nye bini kpari so yuuni  yaha dini daa niŋ ka o daa bahi kundi din yuli booni Sirocco yuuni 1987. Lala saha ŋo Kiri Kiri jɛri yaari ni ka bi daa zaŋ ŋo niŋ luɣi shɛli bini daa nahimo pam. Bini daa lahi yiho jɛri yaari ŋo ni, o daa nyɛla ŋun kuli kpa diɛma ka di zaɣisiri gomanti ka lala diɛma ŋo daa nyɛ bini diɛmdi shɛli  m miri gomanti tuma duri yuma ayi. O daa nyɛla bini daa lahi gbaagi so kpari, ka zaŋo nti pahi ninvuɣ'shɛba bini yɛb ku ni.  Amaa o zonima daa nyɛla ban yo gubiɛri nti gomnanti tumtumdiba ka bi daa baho yuunj 1991, ka Abani, O ma nti pahi o mabihi anahi daa nyɛ ban yi tiŋ maa ni n chaŋ United Kingdom, ka daa kuli be ni hali ni yuuni 1999.

O daa pa yi n chaŋ United States, luɣ'shɛli o bi pa be pumpoŋo.

## O shikuru baŋsim
Abani nyɛla ŋun mali B.A degree in English and Literacy Studies ka di yina Imo State University,  Nigeria; ni M.A in Gender and Culture ka di yina Birkbeck College, University of London nti pahi M.A. in English ka di gba yina University of Southern California; ka lahi mali Ph.D. in Creative Writing and Literature ka di gba yina University of Southern California.

Abani nyɛla bini daa ti  pina ( jaashɛhi) ŋo  zaŋ jɛndi o kpaŋmaŋa o tuma shee PEN/Barbara Goldsmith Freedom to Write Award, yuuni 2001 Prince Claus Awards, Lannan Literary Fellowship, California Book Award, Hurston- Wright Legacy Award nti pahi Hemingway Foundation/PEN Award. O yɛltoɣa taɣimalisi yaɣa shɛŋa,nyɛla din be Blackbird din nyɛ pohim zuɣu kundi. Yuuni 2007 hali ni yuuni 2012, o daa nyɛla Professor of Creative Writing zaŋti University of California, Riverside. O nyɛla ŋun pahi Board of Trustees Professor of English    din be Northwestern  Universtiy la ni.

O kundi din nyɛ yɛltoɣ'taɣimalisi, Sanctificum (2010) Copper Canyon Press ni daa zaŋ shɛli n wuhi salo,  nyɛla din mali,yɛltoɣ'yaɣimalisi nim pam ka di tuɣi  taba, din laɣim adiini, Igbo balli din be Nigeria, reggae din  be yurilim yila nima. 

Abani kundi din jɛndi tuumbiɛri dini pii yuli boli shɛli The Secret History of Las Vegas daa nyɛla din di Edgar Awards  Best Paper Original yuuni 2015.

## Jaashɛhi
Yuuni 2001, Abani daa nyɛla ŋun deegi Middleton Fellowship, University of Southern California. Yuuni 2003, O daa lahi deela Lannan Foundation Literary Fellowship, nti pahi Hellmaan/Hammet Grant din daa yi Human Rights Watch nim sanna. 

Yuuni 2006, o kundi 'Becoming Abigail' daa nyɛla bini piigi shɛli Editor's Choice zaŋti The New York Times, ni Critic's Choice Zaŋti Chicago Reader.Di daa lahi nyɛla bini piigi shɛli zaŋti Essence Magazine ni Black Expressions.

Yuuni 2007, o kundinima ni  daa nyɛla din nyɛ Editor's Choice zaŋti New York Times.

*The Virgin of Flames* n daa lahi nye Barnes & Noble Discovery Selection, ka *Becoming Abigail* daa nye  New York Libraries Books For Teens Selection.

Yuuni 2008, Abani daa nyɛla ŋun deegi ninsalisili pin gahindili University of California, Riverside .

## O ni zaŋ tuunshɛli wuhi salo

* *Masters of the Board* (Delta, 1985)
* *GraceLand* (FSG, 2004/Picador 2005)
* *The Virgin of Flames* (Penguin, 2007)
* *The Secret History of Las Vegas* (Penguin, 2014)

**Novellas**

* *Becoming Abigail* (Akashic Books, 2006)
* *Song For Night* (Akashic Books, 2007)

**Yeltoɣ'taɣimalisi**

* *Kalakuta Republic* (Saqi, 2001).
* *Daphne's Lot* (Red Hen Press, 2003)
* *Dog Woman* (Red Hen Press, 2004)
* *Hands Washing Water* (Copper Canyon Press, 2006)
* *There are no names for red* (Red Hen Press, 2010)
* *Feed me the sun* (Peepal Tree Press, 2010)
* *Sanctificum* (Copper Canyon Press, 2010)
* Smoking the Bible (Copper Canyon Press, 2022)

**Sab'waɣila**

* *The Face* (Restless Books, 2014)

## Kundivihira

Pubu :Afrocuration 2023